Държавен вестник, бр. 13, 2023 г., стр. 3

БРОЙ  13	
Д Ъ Р Ж А В Е Н  В Е С Т Н И К 	
СТР.  3  
ЗАКОН
за изменение и допълнение на Закона за 
ратифициране на Протокола за предварител­
но изпълнение на Споразумението относно 
Единния патентен съд (ДВ, бр. 50 от 2018 г.)
§ 1. Досегашният текст на член единствен 
става член 1.
§ 2. Създава се чл. 2: 
„Чл. 2. Във връзка с влизането в сила на 
Протокола по чл. 1, считано от 19 януари 
2022 г., Република България със Съвместно 
изявление заедно с Белгия, Дания, Германия, 
Естония, Франция, Италия, Люксембург, Ни-
дерландия, Австрия, Словения, Финландия 
и Швеция се съгласява да тълкува чл. 3 от 
същия, както следва:
Член 3 от Протокола за предварително 
изпълнение към Споразумението за Единния 
патентен съд има за цел да отрази чл. 89 от 
Споразумението за Единния патентен съд. 
Това означава, че посочването на Германия, 
Франция и Обединеното кралство се отнася 
до трите държави – членки на Европейския 
съюз, чиято ратификация е необходима за 
влизането в сила на Споразумението съ-
гласно чл. 89, т.е. трите държави членки, в 
които е породил действие най-голям брой 
европейски патенти през годината, пред-
шестваща годината на Споразумението. 
Тъй като Обединеното кралство вече не 
е държава – членка на Европейския съюз, 
държавата членка след Германия и Франция, 
в която е породил действие най-голям брой 
европейски патенти през 2012 г., е Италия.“
Заключителна разпоредба
§ 3. Законът влиза в сила от деня на обна-
родването му в „Държавен вестник“.
Законът е приет от 48-ото Народно съб­
рание на 31 януари 2023 г. и е подпечатан с 
официалния печат на Народното събрание.
Председател на Народното събрание:  
Вежди Рашидов
623
ДЕКЛАРАЦИЯ
във връзка с ескалиращите агресивни анти­
български прояви в Република Северна 
Македония
Народното събрание на Република Бъл-
гария,
 – Като зачита принципите на Устава на 
Организацията на обединените нации и до-
кументите на Организацията за сигурност и 
сътрудничество в Европа, както и демокра-
тичните принципи, залегнали в актовете на 
Съвета на Европа;
 – Като изхожда от Договора за Европей-
ския съюз и Договора за функционирането 
на Европейския съюз и заложените в тях 
ценности, особено „ценностите на зачитане 
на човешкото достойнство, на свободата, де-
мокрацията, равенството, правовата държава, 
както и на зачитането на правата на човека“ и 
„плурализмът, недискриминацията, толерант-
ността, справедливостта и солидарността“;
 – Като потвърждава фундаменталното 
значение на Договора за приятелство, добро-
съседство и сътрудничество между Република 
България и Република Северна Македония 
от 2017 г. и значението на двустранните 
Протоколи от заседанията на Съвместната 
междуправителствена комисия по чл. 12 от 
2019 г. и 2022 г., както и Решението на Че-
тиридесет и седмото Народно събрание на 
Република България във връзка с разширя-
ването на Европейския съюз и процеса на 
преговори с Република Северна Македония 
от 24 юни 2022 г.;
 – Като призовава институциите в Репуб­
лика Северна Македония в духа на европей-
ските ценности и свободи да се въздържат 
от решения и действия, които сериозно биха 
навредили на отношенията между двете дър-
жави и техните граждани,
Д Е К Л А Р И Р А :
1. Категорично осъжда проявите и призи-
вите за насилие срещу българите в Северна 
Македония, техните организации и клубове и 
особено тежкото престъпление срещу бълга-
рина Християн Пендиков и твърдо настоява 
да бъдат предприемани системни мерки от 
всички институции за разкриването и под-
веждането под отговорност на извършителите.
2. Осъжда говора на омраза в Северна 
Македония срещу местните българи и Бъл-
гария, както и неговите проявления в поли-
тическата, обществената и медийната среда. 
Призовава властите и институциите в Северна 
Македония да предприемат всеобхватни, не-
забавни и ефективни мерки за борба с езика 
на омразата и престъпленията от омраза във 
всички форми и проявления срещу българ-
ските граждани и гражданите с българско 
самосъзнание. Изразява пълна готовност да 
окаже всяко съдействие за постигането на 
тази цел, включително и съвместно с меж-
дународни партньори и институции. 
3. Отхвърля продължаващото отричане, 
омаловажаване и отклоняване на отговор-
ността за съществуването на проблем с пра-
вата и сигурността на българите в Северна 
Македония. 
4. Възразява срещу трайното неизпълнение 
на Договора за приятелство, добросъседство 
и сътрудничество между Република България 
и Република Северна Македония от 2017 г. и 
двустранните Протоколи от заседанията на 
Съвместната междуправителствена комисия 
по чл. 12 от 2019 г. и 2022 г.
5. Изразява притеснение и загриженост, 
че ескалиращата антибългарска кампания в